Държавен вестник, бр. 23, 2016 г., стр. 177

БРОЙ  23	
Д Ъ Р Ж А В Е Н  В Е С Т Н И К 	
СТР.  177  
Чл. 43. (1) Председателят на Държавната 
агенция за метрологичен и технически надзор 
информира Европейската комисия и другите 
държави членки за всякакви последващи 
промени в издадените разрешения.
(2) Председателят на Държавната агенция 
за метрологичен и технически надзор оказва 
съдействие на Европейската комисия при 
разглеждане на възражения срещу органи, 
нотифицирани по реда на наредбата, като при 
поискване предоставя цялата информация, 
свързана с основанията за нотификацията 
или с поддържане на компетентността на 
съответния нотифициран орган.
Чл. 44. (1) Ежегодните планирани проверки 
по чл. 14в, ал. 1 ЗТИП се извършват съглас-
но процедура, утвърдена от председателя на 
Държавната агенция за метрологичен и техни-
чески надзор и публикувана на електронната 
страница на агенцията.
(2) Извънредните проверки по чл. 14в, 
ал. 2 ЗТИП се извършват на място при ли-
цата, получили разрешение за извършване 
на оценяване на съответствието, и обхващат:
1. допуснатите несъответствия с изисква-
нията на чл. 10 ЗТИП и/или на чл. 40 от 
наредбата, за които е постъпила информация, 
причините за възникването им и начините за 
тяхното отстраняване;
2. пропуски при изпълнението на процеду-
рите за оценяване на съответствието;
3. възможността на лицето да продължава 
да извършва дейността си по оценяване на 
съответствието.
(3) При извършване на проверките по ал. 1 
и 2 лицето, получило разрешение за извърш-
ване на оценяване на съответствието, заплаща 
разходите за командироване на експертите от 
комисията по чл. 14в, ал. 3 ЗТИП.
Раздел II
Задължения на нотифицираните органи
Чл. 45. (1) Когато нотифициран орган въз-
лага конкретни задачи, свързани с оценяване 
на съответствието, на подизпълнители или 
използва поделенията си, той гарантира, че 
подизпълнителят или поделението отговаря 
на изискванията по чл. 40. Нотифицираният 
орган информира за това председателя на 
Държавната агенция за метрологичен и тех-
нически надзор, като предоставя резултатите 
от извършената оценка на подизпълнителя 
или на поделението.
(2) В 14-дневен срок от предоставяне на 
информацията по ал. 1 председателят на Дър-
жавната агенция за метрологичен и технически 
надзор одобрява използването на подизпъл-
нителя или поделението или взема решение 
за извършване на извънредна проверка.
(3) Нотифицираният орган поема пълна-
та отговорност за задачите, изпълнявани от 
подизпълнители или поделения, без значение 
къде са установени те.
(4) Дейности по оценяване на съответ-
ствието могат да се възлагат на подизпълни-
тели или да се изпълняват от поделения на 
нотифицирания орган само със съгласието 
на клиента.
(5) Нотифицираният орган съхранява на 
разположение на председателя на Държавната 
агенция за метрологичен и технически надзор 
съответните документи относно оценката на 
квалификацията на всеки подизпълнител или 
поделение и относно работата по оценяване 
на съответствието, извършена от тях съгласно 
приложение № 3.
(6) Нотифицираният орган може да възлага 
задачи на един или повече подизпълнители 
или поделения, като не се разрешава тези 
подизпълнители и поделения да възлагат 
задачите на други лица.
Чл. 46. (1) Всеки нотифициран орган из-
вършва оценяване на съответствието съгласно 
модулите на процедурите за оценяване на 
съответствието, определени в приложение 
№ 3, за които е нотифициран.
(2) Оценяването на съответствието се осъ-
ществява по пропорционален начин, като се 
избягва ненужната тежест за икономическите 
оператори. Нотифицираният орган осъщест-
вява своята дейност, като надлежно отчита 
размера на дадено предприятие, сектора, в 
който то осъществява дейност, неговата струк-
тура, степента на сложност на съответната 
технология и масовия или серийния характер 
на производството. Нотифицираният орган 
отчита тези обстоятелства, без да намалява 
степента на взискателност и нивото на защита, 
изисквани за осигуряване на съответствието 
на продуктите с изискванията на наредбата.
Чл. 47. (1) Когато нотифицираният орган 
прецени, че определен производител не е 
осигурил съответствието на продукта със 
съществените изисквания, определени в 
приложение № 2, или със съответните хар-
монизирани стандарти или други технически 
спецификации, той изисква от този произво-
дител да предприеме подходящи коригиращи 
действия и не издава съответния сертификат 
или одобрение на системата по качеството.
(2) Когато в процеса на наблюдение за 
осигуряване на съответствие след издаването 
на съответния сертификат или одобрение на 
системата по качеството нотифицираният ор-
ган установи, че даден продукт не отговаря на 
изискванията, той изисква от производителя да 
предприеме подходящи коригиращи действия 
и спира действието или отнема сертификата 
или одобрението, ако това се налага.
(3) Когато не са предприети коригиращи 
действия или те не дадат необходимия резул-
тат, нотифицираният орган ограничава, спира 
действието или отнема съответния сертификат 
или одобрение в зависимост от случая.